Toshiba
Toshiba Corporation (Japanski: 株式会社東芝 Kabushiki-gaisha Tōshiba), poznata i kao Toshiba ili stilizovano TOSHIBA je japanski multinacionalni konglomerat sa sjedištem u Tokiju. Raznovrsni proizvodi i usluge ovog konglomerata obuhvataju informatičku i komunikacionu opremu i sisteme, elektronske komponente i materijale, energetske sisteme, industrijske i društvene infrastrukturne sisteme, potrošačku elektroniku, kućne aparate, medicinsku opremu, uredsku opremu, kao i rasvjetu i logistiku. Toshiba je osnovana 1939. godine kao Tokyo Shibaura Denki K.K i to spajanjem kompanija Shibaura Seisaku-sho osnovane 1875. i Tokyo Denki osnovane 1890. godine. Naziv kompanije je 1978. zvanično promjenjen u Toshiba Corporation. Tokom svoje duge historije, Tošiba je napravila veliki broj korporativnih akvizicija, uključujući Semp 1977. godine, Westinghouse Electric Company u 2006, Landis + Gyr u 2011. i IBM-ov POS biznis u 2012. Toshiba je organizovana u četiri grupe, odnosno divizije: digitalni proizvodi, elektronički uređaji, kućni uređaji i društvena infrastruktura.